stanford-oval/wikipedia huggingface dataset:
חיסור

.
הדגמה של חיסור
באריתמטיקה, חיסור היא פעולה בינארית שמשמעותה חיבור של המספר הנגדי (ראו בהמשך). פעולת החיסור מסומנת בסימן "-", והיא נקראת "מינוס" או "פחות". המספר שממנו מחסרים נקרא "מחוסר". המספר שאותו מחסרים נקרא "מחסר", והתוצאה נקראת "הפרש". בתמונה משמאל, מודגם בעזרת תפוחים התרגיל  \ 5-2=3: אם ניקח 5 תפוחים, ונפחית 2 מהם, נישאר עם 3. בדוגמה זו, 5 הוא המחוסר, 2 הוא המחסר, ו 3 הוא ההפרש.
כאמור למעלה, חיסור הוא חיבור של המספר הנגדי, כפי שמוסבר בערך חיבור. מכאן ניתן להכליל את הגדרת החיסור למבנים אלגבריים בהם מוגדר חיבור ולכל מספר קיים מספר נגדי – למשל מספרים ממשיים או מרוכבים, לפונקציות, וקטורים ומטריצות, ולמעשה לכל חבורה אבלית.
פעולת החיסור אינה קומוטטיבית או אסוציאטיבית. היא אינה סגורה ביחס לקבוצת המספרים הטבעיים או המספרים החיוביים בכלל (כיוון שחיסור של מספר חיובי ממספר חיובי קטן ממנו יניב מספר שלילי), אולם היא סגורה ביחס לקבוצת המספרים השלמים, המספרים הרציונליים, וכו'.
מובנים של חיסור

החיסור משמש בכמה מובנים:
לקיחת אובייקטים מאוסף נתון. זו המשמעות הבסיסית והאלמנטרית ביותר של החיסור.
השוואה בין גדלים. לדוגמה, אם לאדם אחד יש 200 שקלים ולשני יש 500, הרי שלאדם השני יש 300 שקלים יותר.
מדידת מרחק.
חיסור במאונך

כאשר מספרים נכתבים בשיטה העשרונית, טכניקה פופולרית לחסר כאשר שני המספרים חיוביים היא "חיסור במאונך". זו הטכניקה כאשר המחוסר קטן מהמחסר: רושמים את המספרים אחד מעל השני, כאשר ספרות האחדות נמצאות אחת מעל השנייה. עוברים מימין לשמאל, וכל פעם מחסרים את המספר שלמטה מהמספר שלמעלה. אם המספר שלמטה גדול יותר, מפחיתים מהספרה הבאה 1, ואת הספרה הנוכחית מעלים ב-10. כאשר המחסר גדול מהמחוסר מבצעים חיסור של המחוסר מהמחסר (כלומר מחליפים תפקידים), והמספר שמתקבל הוא המספר הנגדי לתוצאה.
ראו גם

ארבע פעולות החשבון
הדגמה של חיסור במאונך
שורש 9

סדר הכתיבה של רֶן בּוּ במופע שמאלי (⺅)
שורש 9, וגם רֶן בּוּ או זֶ'ן בּוּ (בסינית: 人部, פיניין: Rén bù) הוא השורש התשיעי של הכתב הסיני. פירושו "אדם" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.
במילון קאנגשי יש 794 תווים (מתוך 49,030) שניתן למצוא תחת רדיקל זה.
כאשר הוא מרכיב תו סיני יחד עם שורשים אחרים, ומופיע בצד שמאל, הוא בדרך כלל הופך לצורה:⺅(כגון בתווים 仔 או 仅), ורוב המופעים של השורש הם בצורה הזו.
התפתחות

השורש בכתב כתובות הברונזה שאנג
השורש בכתב כתובות הברונזה אורקל שאנג
השורש בכתב כתובות הברונזה ג'ואו מערבי
התו בכתב כתובות הברונזה של המדינות הלוחמות
השורש בכתיב צ'ו של המדינות לוחמות
השורש בכתיב צ'ין של המדינות לוחמות
השורש בכתיב שואו-וון
תווים נגזרים

| מספר קווים נוספים | תווים |
| --- | --- |
+0: 人 亻
+1: 亼 亽 亾 (=亡 -> 亠) 亿SC (=億)
+2: 什 仁 仂 仃 仄 仅SC (=僅) 仆 仇 仈 仉 今 介 仌 仍 从SC/variant (=從) 仏JP (=佛) 仐 仑SC (=侖 / 崙 -> 山) 仒 仓SC (=倉)
+3: 仔 仕 他 仗 付 仙 仚 仛 仜 仝 仞 仟 仠 仡 仢 代 令SC/令TC/令JP 以 仦 仧 (=長 -> 長) 仨 仩 仪SC (=儀) 仫 们SC (=們) 仭 (=仞)
+4: 仮 仯 仰 仱 仲 仳 仴 仵 件 价 (also SC form of 價) 仸 仹 仺 任 仼 份 仾 仿 伀 企 伂 伃 伄 伅 伆 伇 伈 伉 伊 伋 伌 伍 伎 伏 伐 休 伒 伓 伔 伕 伖 众SC (=眾 -> 目) 优SC (=優) 伙 会SC/JP (=會 -> 曰) 伛SC (=傴) 伜JP (=倅) 伝JP (=傳) 伞SC (=傘) 伟SC (=偉) 传SC (=傳) 伡SC (=俥) 伢 伣SC (=俔) 伤SC (=傷) 伥SC (=倀) 伦SC (=倫) 伧SC (=傖) 伨 伩 (=信) 伪SC (=偽/僞) 伫SC (=佇) 伬
+5: 伭 伮 伯 估 伱 (=你) 伲 伳 伴 伵 伶 伷 伸 伹 伺 伻 似 伽 伾 伿 佀 (=似) 佁 佂 佃 佄 佅 但 佇 佈 佉 佊 佋 佌 位 低 住 佐 佑 佒 体 (also SC/JP/variant form of 體 ->骨) 佔 何 佖 佗 佘 余 (also SC/JP form of 餘 ->食) 佚 佛 作 佝 佞 佟 你 佡 佢 佣 佤 佥SC (=僉) 佦 佧 佨 来SC/JP (=來)
+6: 佩 佪 佫 佬 佭 佮 佯 佰 佱 佲 佳 佴 併 佶 佷 佸 佹 佺 佻 佼 佽 佾 使 侀 侁 侂 侃 侄 侅 來 侇 侈 侉 侊 例 侌 侍 侎 侏 侐 侑 侒 侓 侔 侕 侖 侗 侘 侙 侚 供 侜 依 侞 侟 侠SC/JP (=俠) 価JP (=價) 侢 侣SC (=侶) 侤 侥SC (=僥) 侦SC (=偵) 侧SC (=側) 侨SC (=僑) 侩SC (=儈) 侪SC (=儕) 侫 侬SC (=儂) 侭JP (=儘)
+7: 侮 侯 侰 侱 侲 侳 侴 侵 侶 侷 侸 侹 侺 侻SC/侻TC/JP 侼 侽 侾 便 俀 俁 係 促 俄 俅 俆 俇 俈 俉 俊 俋 俌 俍 俎 俏 俐 俑 俒 俓 俔 俕 俖 俗 俘 俙 俚 俛 俜 保 俞 (=兪קאנגשי -> 入) 俟 俠 信 俢 俣 俤 俥 俦SC (=儔) 俧 俨SC (=儼) 俩SC (=倆) 俪SC (=儷) 俫SC (=倈) 俬 俭SC (=儉)
+8: 修 俯 俰 俱 俲 (=傚) 俳 俴 俵 俶 俷 俸 俹 俺 俻 (=備) 俼 俽 俾 俿 倀 倁 倂 (=併) 倃 倄 倅 倆 倇 倈 倉 倊 個 倌 倍 倎 倏 們 倒 倓 倔 倕 倖 倗 倘 候 倚 倛 倜 倝 倞 借 倠 倡 倢 倣 値JP/KO variant 倥 倦 倧 倨 倩 倪 倫 倬 倭 倮 倯 倰 倱 倲 倳 倴 倵 倶JP (=俱) 倷 倸 倹JP (=儉) 债SC (=債) 倽 倾SC (=傾) 倿
+9: 倻 值SC/TC variant 偀 偁 偂 偃 偄 偅 偆 假 偈 偉 偊 偋 偌 偍 偎 偏 偐 偑 偒 偓 偔 偕 偖 偗 偘 偙 做 偛 停 偝 偞 偟 偠 偡 偢 偣 偤 健 偦 偧 偨 偩 偪 偫 偬 偭 偮 偯 偰 偱 偲 偳 側 偵 偶 偷 偸 (=偷) 偹 偺 偻SC (=僂) 偼 (=倢) 偽 偾SC (=僨) 偿SC (=償) 傞SC variant
+10: 傀 傁 傂 傃 傄 傅 傆 傇 傈 傉 傊 傋 傌 傍 傎 傏 傐 傑 傒 傓 傔 傕 傖 傗 傘 備 傚 傛 傜SC/傜TC 傝 傞TC variant 傟 傠 傡 (=並 -> 一) 傢 傣 傤SC (=儎) 傥SC (=儻) 傦 傧SC (=儐) 储SC (=儲) 傩SC (=儺)
+11: 傪 傫 催 傭 傮 傯 傰 傱 傲 傳 傴 債 傶 傷 傸 傹 傺 傻 傼 傽 傾 傿 僀 僁 僂 僃 僄 僅 僆 僇 僈 僉 僊 僋 僌 働 僙SC variant
+12: 僎 像 僐 僑 僒 僓 僔 僕 僖 僗 僘 僙TC variant 僚 僛 僜 僝 僞Kangxi (=偽) 僟 僠 僡 僢 僣 僤 僥 僦 僧 僨 僩 僪 僫 僬 僭 僮 僯 僰 僱 僲 僳 僴
+13: 僵 僶 僷 僸 價 僺 僻 僼 僽 僾 僿 儀 儁 儂 儃 億 儅 儆 儇 儈 儉 儊 儋 儌 儍 儎 儏 儰
+14: 儐 儑 儒 儓 儔 儕 儖 儗 儘 儙 儚 儛 儜 儝 儞 (=你) 儫 儣GB TC variant
+15: 償 儠 儡 儢 儣TC variant 儤 儥 儦 儧 儨 儩 優 儬
+16: 儭 儮 儯 儱 儲
+17: 儳 儴 儵
+18: 儶
+19: 儷 儸 儹 儺
+20: 儻 儼
+21: 儽
+22: 儾
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
לוי לי: "התחקות אחר שורשי הדמויות הסיניות: 500 מקרים". בייג'ינג 1993,ISBN 978-7-5619-0204-2
גור רוזנבלט

| --- | --- |
 לידה:  ישראל
 מדינה:  ישראל ישראל
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 9208 בחטיבת הנגב  מפקד חטיבת החי"ר הצפונית של פיקוד העורף
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן   מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן
 
גור רוזנבלט (נולד ב-5 ביולי 1973) הוא סמנכ"ל במשרד החינוך העומד בראש מנהל חברה ונוער, וכן אלוף-משנה במילואים המפקד על חטיבת החי"ר הצפונית של פיקוד העורף.
ביוגרפיה > שירות צבאי

עם גיוסו לצה"ל שובץ רוזנבלט בחטיבת גולני בגדוד 51, ועבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה ולקח חלק בלחימה בדרום לבנון. לאחר שחרורו, בשנים 1997–2006, שירת כמפקד מחלקה בגדוד 9208 שבחטיבת הנגב. לאחר מכן שימש כמפקד פלוגה בגדוד, בין היתר בלחימה בעזה במבצע עופרת יצוקה. בשנים 2012–2017 שימש כמפקד גדוד 9208, בין היתר במהלך מבצע צוק איתן. בשנים 2018–2020 שימש כסגן מפקד חטיבת הנגב. ולאחר מכן עבר לפיקוד העורף ושימש כסגן מפקד נפת הרטוב. בשנת 2022 מונה למפקד חטיבת החי"ר הצפונית.
ביוגרפיה > קריירה

רוזנבלט, עורך דין בהשכלתו, שימש בתחילה כסמנכ"ל אחראי על מינהל רישוי בקרה ואכיפה וכממונה בחוק על המעונות במדינת ישראל. בשנת 2023 עבר לתפקיד סמנכ"ל נוסף ועומד בראש מינהל חברה ונוער במשרד.
הערות שוליים

↑  גל פרל פינקל, זן נדיר, "שורטי",‏ 10 ביולי 2016
↑  אבנר הופשטיין, פרשת תלמה ילין: שי פירון גויס להצלת בית הספר, באתר זמן ישראל, 1 ביולי 2020
↑  סבב מינויים במשרד החינוך: הרב חגי גרוס מסיים את תפקידו, באתר כיפה, ‏2023-12-19
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
נד ביטי

| --- | --- |

נד ביטי, 2006
 לידה:  6 ביולי 1937 לואיוויל, ארצות הברית 
 פטירה:  13 ביוני 2021 (בגיל 83) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1972 
 מקום לימודים:  אוניברסיטת טרנסילבניה  Eastern High School 
 מספר צאצאים:  8 
 http://www.nedbeattysings.com/
 פרופיל ב-IMDb
 
נד תומאס ביטי (באנגלית: Ned Thomas Beatty;‏ 6 ביולי 1937 – 13 ביוני 2021)
היה שחקן אמריקאי, מועמד לשני  פרסי אמי, פרס גלובוס הזהב ופרס אוסקר לשחקן המשנה הטוב ביותר לשנת 1976 על הופעתו בסרט "רשת שידור".
ביוגרפיה

ביטי נולד בעיר לואיוויל שבקנטקי למרגרט פורטני ולצ'ארלס ויליאם ביטי. הוא החל את דרכו כילד, כזמר שירי גוספל וברברשופ בכנסיות. הוא קיבל מלגה לאוניברסיטת טרנסילבניה (אנ') שם למד לשיר א-קפלה, אך לא סיים את לימודיו.
התחיל את הקריירה שלו על בימות תיאטרון ברחבי ארצות הברית והופיע לראשונה בברודוויי בשנת 1968 במחזה "התקווה הלבנה הגדולה". הופיע לראשונה בקולנוע בשנת 1972 במותחן "גברים במלכודת" בו שיחק איש עסקים בשם בובי טרייפ ובמערבון של ג'ון יוסטון "החיים והזמנים של השופט רוי בין" בו שיחק לצד פול ניומן.
המשיך עם הופעות בקומדיה המוזיקלית של רוברט אלטמן "נאשוויל", בתור דלברט ריס עורך הדין תאב הבצע של אולפן ההקלטות ובסאטירה "רשת שידור" בתפקיד ארתור ג'נסן מנהל חברת הטלוויזיה "CCA" שהקנה לו מועמדות לפרס אוסקר לשחקן המשנה הטוב ביותר.
התפרסם בקלאסיקת גיבורי העל "סופרמן" ובסרט ההמשך "סופרמן 2" בתור אוטיס, יד ימינו של הנבל לקס לות'ר (ג'ין הקמן), בדרמת העיתונות "כל אנשי הנשיא" ובקומדיית המלחמה של סטיבן ספילברג "1941" בתור מפקד צוות הטנק ווארד דאגלס.
ביטי הועמד פעמיים לפרס אמי על תפקידיו בסרטי הטלוויזיה "אש ידידותית" ו"הרכבת האחרונה הביתה".
השתתף בשלוש העונות הראשונות של סדרת הדרמה "רצח מאדום לשחור" וגילם את בלש משטרת בולטימור סטן בולנדר.
ב-1991 הועמד לפרס גלובוס הזהב לשחקן המשנה הטוב ביותר על תפקידו בתור הטנור האירי בסרט "תשמע את השיר שלי".
ב-1993 שיחק בדרמת הספורט "רודי" בתור דניאל אביו של כרוז הפוטבול רודי רוטייגר (שון אסטין).
ב-2007 הופיע ביטי בסרט הפעולה "על הכוונת" בתור הסנטור המושחת צ'ארלס מיצ'יום ובדרמה הביוגרפית "מלחמתו של צ'ארלי וילסון" בדמותו של חבר הקונגרס דוק לונג.
בשנים האחרונות התפרסם בעיקר בזכות הדיבובים שעשה עבור סרטי האנימציה "צעצוע של סיפור 3" לקולו הדובון הרשע לוטסו של ו"רנגו" לדמות ראש העיירה המדברית, צב היבשה ג'ון.
ביטי נפטר ב-13 ביוני 2021, בביתו שבלוס אנג'לס, קליפורניה, בגיל 83.
חיים אישיים

לביטי שמונה ילדים מארבע מערכות נישואים: אשתו הראשונה, לה היה נשוי במשך תשע שנים, הייתה וולטה צ'אנדלר ממנה נולדו לו ארבעה ילדים; אשתו השנייה הייתה השחקנית בלינדה ראולי, לה היה נשוי במשך שמונה שנים, וממנה נולדו לו שני ילדים; אשתו השלישית הייתה דורות'י אדמס "טינקר" לינדזי, ממנה נולדו לו שני ילדים. אשתו הרביעית, לה היה נשוי משנת 1999, היא סנדרה ג'ונסון.
פילמוגרפיה נבחרת

גברים במלכודת (1972)
החיים והזמנים של השופט רוי בין (אנ') (1972)
הגיבור האמריקאי האחרון (1973)
ברק לבן (1973)
וו.וו ודיקסי מלכי הריקוד (1975)
נאשוויל (1975)
כל אנשי הנשיא (1976)
האוטובוס הגדול (1976)
רשת שידור (1976)
קו הכסף (1976)
מייקי וניקי (1976)
מגרש השדים 2 (1977)
הגברת באפור נופלת (1978)
סופרמן (1978)
דם חכם (1979)
1941 (1979)
משחקי ריגול (1980)
סופרמן 2 (1980)
פאר בעשבים (1981)
האשה המכווצת המופלאה (1981)
הצעצוע (1982)
סטרוקר אייס (1983)
ילידים חסרי מנוח (1985)
חזרה לנעורים (1986)
שחיתות בגדול (1987)
הפרוטוקול הרביעי (1987)
צללים בסערה (1988)
מחליפים ערוצים (אנ') (1988)
אוכל האנשים הסגולים (1988)
הנאשם (1989)
צ'אטאוצ'י (1989)
רדוף בשנית (1990)
קפטן אמריקה (1990)
חתומים בנשיקה (1992)
רודי (1993)
אד והאמא המתה שלו (1993)
רפליקטור (1994)
רוצחים רדיופונים (1994)
רק בגלל (1995)
מסעות גוליבר (1996)
יש לו את זה (1998)
עוגיות מזל (1999)
מאסר עולם (1999)
שעון קיץ (2000)
מכנסי הרעם (2002)
אדמה מתוקה (2005)
על הכוונת (2007)
ההולך (2007)
מלחמתו של צ'ארלי וילסון (2007)
בתוך הערפל החשמלי (2009)
הרוצח שבתוכי (2010)
צעצוע של סיפור 3 (2010)
רנגו (2011)
The Big Ask ‏ (2013)
לטוס אל האהבה (2013)
פילמוגרפיה נבחרת > טלוויזיה

Celebrity ‏ (1984)
רוברט קנדי והזמנים שלו (אנ') (1985) – בתפקיד ג'. אדגר הובר
הערות שוליים

↑  Grobar, Matt (June 13, 2021). Ned Beatty Dies: Oscar-Nominated Star Of ‘Network’ & ‘Deliverance’ With More Than 160 Screen Credits Was 83. Deadline Hollywood. Retrieved June 14, 2021
| --- | --- |
בקרת זהויות :  NLI: 987007428767805171  PLWABN: 9810551035405606  BIBSYS: 98041184  BNE: XX1269676  BnF: cb13930134b (data)  GND: 142013307  ISNI: 0000 0001 1476 7323  LCCN: n81036617  MusicBrainz: a68bd4ff-68f9-43d1-8195-845c6c3c2bf4  NKC: xx0079861  NTA: 07335404X  SNAC: w6c09x18  SUDOC: 066827388  Trove: 1457158  VIAF: 85826700   WorldCat (עם VIAF): 85826700
סידני פואטייה

| --- | --- |

סידני פואטייה, 1968
 לידה:  20 בפברואר 1927 מיאמי, פלורידה, ארצות הברית
 פטירה:  7 בינואר 2022  (בגיל 94) לוס אנג'לס, ארצות הברית 
 מדינה:  ארצות הברית, איי בהאמה 
 תקופת הפעילות:  1947–2009 (כ־62 שנים)
 בן או בת זוג:  ג'ואנה שימקוס (23 בינואר 1976–?)  Juanita Hardy (1950–1965)   דיאן קארול (1959–1968) 
 צאצאים:  סידני טמיאיה פואטייה 
 מספר צאצאים:  6 
 פרסים והוקרה:  אביר מפקד במסדר האימפריה הבריטית (1974)  פרס פול רובסון (2008)  דוב הכסף (1958)  היכל התהילה של הקולנוענים השחורים (1978)  מדליית ספינגארן (2015)  פרס NAACP Image - היכל התהילה (2001)  כוכב בשדרת הכוכבים בהוליווד (1994)  דוב הכסף (1963)  פרס באפט"א למפעל חיים (2016)  צדפת הכסף לשחקן הטוב ביותר (1968)  דוקטור לשם כבוד מאוניברסיטת מיאמי (9 במאי 1986)  פרס NAACP Image לשחקן מצטיין בסרט טלוויזיה, מיני-סדרה או ספיישל דרמטי (2000)  פרס אוסקר לשם כבוד (2002)  Coretta Scott King Award (1981)  פרס אוסקר לשחקן הטוב ביותר (1963)  פרס גלובוס הזהב לשחקן הטוב ביותר - סרט דרמה (1963)  פרס הנרייטה (1968)  מדליית החירות הנשיאותית (2009)  פרס מריאן אנדרסון (2006)  פרס גרמי לאלבום ספוקן וורד (2001)  גלובוס הזהב על שם ססיל ב. דה-מיל (1981)  פרס מרכז קנדי (1995)  פרס מכון הסרטים האמריקאי על מפעל חיים (1992)  פרס גילדת שחקני המסך למפעל חיים (2000)  מפקד מסדר האמנויות והספרות  עמית האקדמיה האמריקאית לאמנויות ולמדעים  Audie Award for Narration by the Author 
 פרופיל ב-IMDb
 
סר סידני פּוּאַטְיֶיה (באנגלית: Sir Sidney Poitier;‏ 20 בפברואר 1927 – 6 בינואר 2022) היה שחקן קולנוע אמריקאי שמוצאו היה מאיי בהאמה. פואטייה היה השחקן האפרו-אמריקאי הראשון שזכה בפרס אוסקר לשחקן הטוב ביותר, הוא זכה בפרס בשנת 1963 על הופעתו בסרט "חמש נזירות וגבר אחד".
ביוגרפיה

פואטייה נולד במיאמי שבפלורידה. הוא גדל כבן למשפחה ענייה מהאי קאט, אחד מהאיים במרכז הארכיפלג הבהאמי.
ב-1959 שיחק בברודוויי במחזה "צימוק בשמש", וב-1961 בעיבוד קולנועי של המחזה.
בשנות ה-60 נחשב פואטייה לכוכב הוליוודי. ב-1963 זכה בפרס האוסקר וב-1967 שיחק בסרטים מצליחים כמו "לאדוני באהבה", "כחום הלילה" ו"נחש מי בא לסעוד".
בשנות השבעים והשמונים ביים פואטייה מספר סרטים, בהם Let's Do It Again עם ביל קוסבי ו"שיגעון על תנאי" עם ג'ין ויילדר.
ב-1974 קיבל פואטייה תואר אבירות מהמלכה אליזבת השנייה (ראש חבר העמים הבריטי, שאליו משתייכים איי בהאמה). ב-2002 זכה בפרס אוסקר לשם כבוד על מפעל חיים. ועדת הפרס העניקה לו את הפרס על "תרומתו, הופעותיו ונוכחותו הייחודית על המסך הגדול ועל האופן המכובד, הסגנון והחוכמה שבהם ייצג את תעשיית הקולנוע בכל רחבי העולם".
פואטייה היה נשוי לחואניטה הארדי בין השנים 1950–1965. מ-1976 הוא היה נשוי לשחקנית לשעבר ג'ואנה שימקוס. יש לו ארבעה ילדים מנישואיו הראשונים, ושניים מנישואיו השניים. בשנים 1997–2007 שימש פואטייה שגריר של בהאמה ביפן.
באוגוסט 2009 קיבל פואטייה את מדליית החירות הנשיאותית מידי נשיא ארצות הברית ברק אובמה על פועלו.
מותו

פואטייה נפטר בגיל 94 ב-7 בינואר 2022 בלוס אנג'לס שמדינת קליפורניה, כתוצאה של שילוב כשל לב ווריאות, מחלת אלצהיימר וסרטן הערמונית.
עבודותיו החשובות

דבר של ערך (1957) - על מרד מאו מאו בקניה, לצידו של רוק הדסון.
הנועזים (1958) – סרט שבו כיכב לצד טוני קרטיס. פואטייה זכה בפרס באפט"א לשחקן הטוב ביותר בתפקיד ראשי, והיה מועמד לפרס האוסקר על תפקידו בסרט.
פורגי ובס (1959) – סרט שהתבסס על האופרה של ג'ורג' גרשווין, פואטייה שיחק בתפקיד פורגי לצידה של דורותי דנדרידג'.
חמש נזירות וגבר אחד (1963) – עליו זכה בפרס אוסקר לשחקן הטוב ביותר.
טלאי כחול (1965) – לצידה של אליזבת הרטמן, עליו היה מועמד לפרס גלובוס הזהב לשחקן הטוב ביותר - סרט דרמה.
נחש מי בא לסעוד (1967) – סרט על יחסים רומנטיים בין גזעיים. פואטייה גילם רופא צעיר שארוסתו הלבנה מציגה אותו בפני הוריה. אף על פי שהם ליברלים למדי בדעותיהם הם מזדעזעים מהעובדה שביתם עומדת להינשא לגבר שחור. את ההורים גילמו בסרט ספנסר טרייסי וקתרין הפבורן.
לאדוני באהבה (1967) – סרט המבוסס על סיפור אמיתי, על מורה צעיר המלמד בבית ספר תיכון בשכונת מצוקה לונדונית ומצליח להשתלט על קבוצה של פרחחים ולהכין אותם לחיים שאחרי סיום הלימודים.
כחום הלילה (1967) – סרט שבו שיחק פואטייה בלש החוקר רצח בעיירה גזענית במיסיסיפי. הסרט זכה בפרס האוסקר בקטגוריית הסרט הטוב ביותר לשנת 1967.
פילמוגרפיה

באין מוצא (No Way Out,‏ 1950)
זעקי, ארץ אהובה (Cry, the Beloved Country,‏ 1951)
זרע הפורענות (Blackboard Jungle,‏ 1955)
גם הוא בענקים (Edge of the City,‏ 1957)
הנועזים (The Defiant Ones,‏ 1958)
פורגי ובס (Porgy and Bess,‏ 1959)
אינטרמצו בפריז (Paris Blues,‏ 1961)
צימוק בשמש (A Raisin in the Sun,‏ 1961)
טלאי כחול (1965)
הסיפור הגדול ביותר (The Greatest Story Ever Told,‏ 1965)
תקרית בדפורד (The Bedford Incident,‏ 1965)
דו-קרב בדיאבלו (Duel At Diablo,‏ 1966)
לאדוני באהבה (To Sir, with Love,‏ 1967)
כחום הלילה (In the Heat of the Night,‏ 1967)
נחש מי בא לסעוד (Guess Who's Coming to Dinner,‏ 1967)
למען אהבתה של אייבי (For Love of Ivy,‏ 1968)
הכומר והאקדוחן (Buck and the Preacher,‏ 1972)
הקשר של וילבי (The Wilby Conspiracy,‏ 1974)
ללא מעצורים (Shoot to Kill,‏ 1988)
שתולים באמריקה (Little Nikita,‏ 1988)
נפרד אבל שווה (Separate But Equal,‏ 1991)
סניקרס (Sneakers,‏ 1992)
לאדוני באהבה 2 (To Sir, with Love II,‏ 1996)
התן (The Jackal,‏ 1997)
מנדלה ודה-קלארק (Mandela and de Klerk,‏ 1997)
David and Lisa‏ (1998) - סרט טלוויזיה של ABC
החיים הפשוטים של נוח דירבורן (1999, The Simple Life of Noah Dearborn) - סרט טלוויזיה
במו ידיך (Last Brickmaker In America,‏ 2001)
פיטורים שלא כדין

פיטורים (או פיטורין) שלא כדין הם הפסקת עבודה של עובד על ידי מעסיקו בניגוד לחוק, להסכם או להלכה משפטית.
לפיטורים אלו סיבות רבות ומגוונות, בהן:
תקופה אסורה לפיטורים - חוק עבודת נשים אוסר, בתנאים מסוימים, על פיטורי עובדת בהיריון בחופשה לידה וחודשיים לאחר תום חופשת הלידה, וכן חוק דמי מחלה אוסר על פיטורי עובד שנעדר מעבודתו עקב מחלתו, במהלך תקופת הזכאות לדמי מחלה
פיטורים בהליך לא תקין - פיטורים ללא הליך שימוע.
פיטורים עקב שיקולים מפלים - חוק שוויון ההזדמנויות בעבודה אוסר על פיטורים מפלים מחמת מין, גזע ודת.
פיטורים על רקע הטרדה מינית.
פיטורים בחוסר תום לב.
פיטורים שלא כדין אסורים במדינות רבות באנגליה בה על המעביד מוטל הנטל להוכיח שהנימוקים לפיטורין היו הוגנים, ואם לא יעשה זאת רשאי העובד לתבוע את המעסיק לצורך קבלת פיצוי נוסף מלבד פיצויי פיטורים.
בישראל

על פי החוק בישראל עובד שנפגע רשאי לתבוע פיצויים בבית הדין לעבודה בגין הנזק שנגרם לו. אחד מהסעדים שבית הדין לעבודה יכול להעניק לעובד הוא אכיפת יחסי העבודה - ביטול הפיטורים וחובת המעסיק להמשיך להעסיקו, סעד זה נדיר ונמצא בשימוש במקרים של הפרה זכויות בגין הסכם קיבוצי.
ראו גם

התפטרות
יחסי עובד-מעביד
שימוע
פיצויי פיטורים
לקריאה נוספת

גיא מונדלק ונטע לי בן יהודה, על חובת השימוע: הגישה ההליכית להגנה מפני פיטורים לא צודקים
הערות שוליים

↑  פיצוי לעובד שפוטר בשל מחלתו ותוך עריכת שימוע שלא כדין, באתר כל זכות
↑  שימוע ופיטורים באותו יום: פיצויים לעובדת שזומנה לשימוע ופוטרה באופן מיידי, באתר דין - עורכי דין ומידע משפטי בישראל, ‏10 בינואר 2019
↑  התפטרות ופיטורים, באתר ההסתדרות הכללית של העובדים בארץ ישראל
↑  עמי פרנקל ולירון בק, פיטורים מסיבה מנומקת, מחקרי משפט לג, 2023, עמ' 1371-1397
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
יוסף בן עוליאל

| --- | --- |
פרופ' יוסף בן עוליאל (1905)
 לידה:  1858 טנג'יר, מרוקו 
 פטירה:  1937 (בגיל 79 בערך) טנג'יר, האזור הבין-לאומי של טנג'יר 
 שפות היצירה:  פורטוגזית, חכיתיה, ערבית, ספרדית, צרפתית, עברית 
 
יוסף (חוֹסֶה) בן עוֹליאל (בספרדית: José Benoliel;‏ 1858–1937) היה פרופסור יהודי מרוקאי לשפות רומאניות, שידוע במיוחד עבור עבודת האיסוף והשימור שערך עבור הניב הצפון-אפריקאי של לאדינו הידוע בשם חכיתיה. הוא גם היה סופר, משורר ומתרגם, וכיהן במשך 3 שנים כראש קהילת יהודי טנג'יר.
קורות חייו

יוסף בן עוליאל נולד בשנת 1858 בעיר טנג'יר שבצפון מרוקו. בצעירותו נסע ללמוד בצרפת, ולאחר מכן שהה תקופה מסוימת גם בארץ ישראל, ולימד בבית ספר "מקוה ישראל" מזרחית ליפו (בתחומה של חולון של היום). בהמשך חייו הגיע לפורטוגל, שם המשיך בלימודיו והתמנה לפרופסור לשפות רומאניות באוניברסיטת ליסבון, ובמשרה זאת החזיק עד יום מותו. במקביל הוא גם נשא תפקידים מרכזיים בוועד המנהל ("החונטה") של הקהילה היהודית של טנג'יר, ובמשך 3 שנים כיהן כראש הקהילה.
מפעלו החלוצי והחשוב ביותר היה איסוף, שימור, העלאה על כתב וניתוח בלשני של שפת החכיתיה, ניב של לאדינו שהיה מדובר בעיקר בצפון מרוקו בקרב הצאצאים של מגורשי ספרד. מפעלו היה בעל חשיבות רבה לשימור השפה, שכן החל מתחילת המאה ה-19 היא עברה תהליך שקרוי "רה-היספניזציה". בעקבות כניסתה של צפון מרוקו לשליטה ישירה או עקיפה של ספרד, הקהילות היהודיות באזור החלו לזנוח את החכיתיה לטובת הספרדית המודרנית. כתוצאה מתהליך זה החכיתיה עצמה הושפעה מהספרדית המודרנית ובאופן הדרגתי אבד הרבה מן אוצר המילים והייחוד הלשוני שלה. עבודתו של בן עוליאל הצילה מן השכחה פרטים רבים בתחום הדקדוק (תורת ההגה והצורות), בתחום המורשת התרבותית (טקסטים בעל פה, פתגמים, רומנסות) ובתחום אוצר המילים. על פי פרופ' יעקב בן טולילה, פרסומיו האקדמיים של בן עוליאל מהמחצית הראשונה של המאה ה-20 מהווים את רוב המניין ומסד הבניין לכל מה שידוע היום על החכיתיה. חיבוריו של בן עוליאל על החכיתיה יצאו לאור בהמשכים במשך 26 שנה (1926-1952) מעל הבימה המכובדת Boletín de la Real Academia Española. בשנת 1977 החוקר רפאל בן אזרף אסף את המאמרים והוציא אותם לאור כספר. בשנת 2009 החוקר יעקב גרשון הוציא לאור מילון של החכיתיה בהתבסס על עבודתו של פרופ' בן עוליאל.
פרופ' בן עוליאל היה מחבר פורה גם בתחומים נוספים. הוא תרגם שירה עברית מימי הביניים ומהעת החדשה לספרדית ופורטוגזית (כולל את התרגום הראשון של התקווה לפורטוגזית), חיבר ספרות ושירה, כתב פרשנויות לכתבי הקודש, וכתב חיבורים על נושאים אקטואליים כגון אנטישמיות. את חיבוריו הוא כתב במספר שפות; ספרדית, פורטוגזית, חכיתיה, צרפתית, ועברית, ודבר גם ערבית.
בשלוש שנותיו כראש קהילת יהודי טנג'יר הוא הנהיג רפורמות באוריינטציה ציונית ודמוקרטית. הוא תמך בהבאת מורים לעברית מהיישוב היהודי בארץ ישראל ובתגבור לימודי העברית בקרב בני הקהילה. כמו כן הוא הנהיג רפורמה ארגונית במוסדות הקהילה היהודית והפך אותם לדמוקרטיים וייצוגיים יותר מבעבר[דרושה הבהרה].
פרסומיו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
José Benoliel, 'Dialecto judeo-hispano-marroquí o hakitia,' Boletín de la Real Academia Española 13 (1926), 209–233, 342–363, 507–538; 14 (1927), 137–168, 196–234, 357–373, 566–580; 15 (1928), 47–61, 188–223; 32 (1952), 255–289.
José Benoliel, Dialecto judeo-hispano-marroquí o hakitia, R. Benazeraf (publisher), Madrid: [s.n.], 1977.
José Benoliel, Diccionario Básico Jaquetía-Español, Jacobo Israel Garzón (ed.), Hebraica Ediciones, 2009.
José Benoliel, A los antisemitas, Tánger : s.n. typ. F. Erola, 1933.
José Benoliel, Les surhommes au Carcan, Lisbonne, 1918.
לקריאה נוספת

יצחק רפאל מולכו, 'על יוסף בן עוליאל ומחקריו', אוצר יהודי ספרד ז (תשכ"ד), 98–99.
Jacob Israel Garzón, 'José Benoliel, un erudito judio hispano-marroqui,' Raices 18 (Spring 1994), 39-46.
Jacob Carciente. 'El Porvenir de Israel, Un texto inédito de José Benoliel, 1888–1937,' Escudo 63 (1987), pp. 2–8.
הערות שוליים

↑  חקר הספרדית-יהודית של צפון אפריקה (חכיתיה) מאת יעקב בן טולילה
↑  לרשימת חיבוריו, ראו: Gladys Pimienta, Don Jose Benoliel, entre la realidad i la leyenda, Aki Yerushalayim 84 (2008), pp. 47-51.
| --- | --- |
בקרת זהויות :  NLI: 987007304293605171  BNE: XX5198282  LCCN: n85126842  VcBA: 495/147459  VIAF: 234901579   WorldCat (עם VIAF): 234901579
רשימה מקובצת

רשימה מקובצת (ר"מ) היא יחידה רישומית בצה"ל, אשר אינה כוללת תקני כח אדם, אלא מסופחים אליה רישומית חיילים שאינם כלולים זמנית במצבה של יחידות אחרות, שהן בעלות תקן כוח אדם.
חלק מהר"מים שהתקיימו בעבר מוזגו ליחידות צה"ליות אחרות.
דוגמאות ליחידות ר"מ

ר״מ 2 – חיילים אשר בשל מצב רפואי זמני נבצר מהם לבצע תפקיד ביחידתם.
ר"מ 3 – חיילים במעצר/מאסר (3א'), מחבוש (3ד') ומאסר בכלא אזרחי (3ב'). ר"מ 3ב' משולב כעת בענף "עצמה" במיטב.
ר"מ 4 – חיילים במהלך הכשרתם – טירונות בסיסית (4ב') וקורס יסוד (4ג'). ר"מ 4א' משולב כעת כ-תנה"ג בענף תגבורת סדיר במיטב.
ר"מ 6 – חיילים עריקים (ר"מ 6ב עריק בארץ, ר"מ 6ב עריק בחו"ל), שבויים (ר"מ 6ד) ונעדרים (ר"מ 6א).
ר"מ 7 – חופשה ללא תשלום למשרתי קבע
ר"מ 8 – חיילים בדחיית שירות.
ר"מ 44 – משרתי קבע בלימודים מלאים.
ר"מ 60 – חיילי מילואים אשר לא ניתן לזמנם בשל היותם חברי הכנסת או מועמדים לכנסת. [דרוש מקור]
ר"מ 70 – חיילי מילואים אשר לא ניתן לזמנם בשל היותם נמצאים באופן קבוע בחו"ל.
ר"מ 80 – חיילי מילואים אשר לא ניתן לזמנם בשל היותם נבחרי ציבור (שרי ממשלה, חברי כנסת, ראשי עיריות וכדומה) מכהנים.
הערות שוליים

↑   כל מה שרציתם לדעת על ר"ם 2, באתר צה"ל, 27 במרץ 2018
↑  מור תורג'מן, סיפוח לר"מ 2: כל מה שרציתם לדעת, חיילים מצייצים
ערך זה הוא קצרמרבנושא יחידות צה"ל. אתם מוזמנים לתרום לוויקיפדיה ו.
פרילנסר

פְֿרִילָנְסֵר (מאנגלית: Freelancer – סוֹפֵר בִּלתִי תָלוּי. עשוי להתפרש גם משתתף חופשי) הוא עובד עצמאי הנותן שירותים מקצועיים למשימות מוגדרות מראש עבור מספר לקוחות באופן שנתון לשליטתו. מידת העצמאות של הפרילנסר מתבטאת באופי העבודות שהוא בוחר לבצע, בהיקפן, בבחירת לקוחות, בהחלטה על צורת התשלום ועוד.